da en da da pl da de sv en da de nn da en sv en en pl id da da da da en da de da da da da da da da da da da da da da da da da da da da da da da da en da da da da da da da da da da da da da da de en
Booking og baneinformation — TIF tennis
For at benytte Tjørring Tennisklubs anlæg skal du være medlem af klubben. Medlemmer kan tage en gæst med ud at spille, mod at købe et gæstekort hos kassereren, Arne Thorhauge tlf. 20 83 85 45, det koster 50 kr.
Når du har tilmeldt dig og har betalt, bliver der  hængt en nummerbrik på bookingtavlen, med dit medlemsnummer på. Den skal du bruge til at booke en bane.
Du booker en bane i klubhuset, på den ophængte bookingtavle.
Du og din makker skal hænge hver jeres nummerbrik på krogen, ud for den ønskede ugedag og tidspunkt.
Der skal altid hænge minimum 2 nummerbrikker for hver reservation.
Medlemsnummeret er personligt og kan ikke – heller ikke midlertidig – overdrages andre medlemmer.
Medlemmer af samme familie (forældre, søskende og børn) kan ikke disponere over hinandens numre.
Når du har spillet flytter du nummerbrikken til ”Ventetavlen” nederst.
Bane 1 og 2 kan reserveres én time ad gangen for 2 personer og bane 3 kan reserveres 2 timer ad gangen.
Bemærk: Der vil være dage/aftentimer, hvor der ikke kan reserveres, da disse er forbeholdt klubarrangementer. (røde brikker på reservationstavlen).
Hvad betyder brikkernes farve?
Blå brikker benyttes til reservation af baner for motionister og pensionister.
Grønne brikker benyttes til reservation af baner for juniorer (dvs. spillere under 18 år).
Røde brikker (må kun benyttes af bestyrelsen og trænere)
Røde brikker benyttes til reservation af baner til træningsformål og arrangementer.
Brikkerne må ikke flyttes eller fjernes af medlemmerne.
Sorte brikker (må kun benyttes af bestyrelsen og trænere)
Sorte brikker benyttes til reservation af baner til turneringskampe.
Brikkerne skal straks efter kampene, fjernes fra tavlen.
Her er lidt praktiske informationer, om hvordan tennisbanerne skal behandles både før, imens og efter du har spillet på dem.
Klubbens medlemmer står selv hvert år for at klargøre banerne, og vi vil derfor rigtig gerne, at alle medlemmer passer godt på dem, så de er gode at spille på hele sæsonen.
Hvis banen er meget tør, skal du vande hele banen, inden spil.
Hvis der opstår huller i banen mens du spiller”lappes” disse straks. Der står tønder med grus på banerne.
Hvis banen tørrer ud under spillet, skal den vandes igen.
Når du har spillet
Eventuelle huller skal lappes - Ujævnheder kan fjernes med skraberen
Banen skal altid fejes efter hvert spil, og den skal fejes helt ud til hegnet for at holde en ensartet overflade på hele banen.
Linjerne fejes normalt ikke, da man ved fejning fjerner gruset og derved får linjerne til at ligge højt og løst.
Sådan fejer du bane
Banerne skal fejes hver gang der har været spillet på dem og det er vigtigt at feje på den rigtige måde, for at holde så meget grus som muligt inde på banen og ikke feje det ud af banen.
Hele banen skal fejes, helt ud til hegnet. Fej i en spiral, start i siden og slut i midten, som vist på tegningen.
Gilmosevej 22 – 7400 Herning – Formand Lani Langholz – Tlf.: 2083 3407 – Mail: la_la@youseeme.dk